[{"text_idx": "#000005", "text": "Airbus yw\u2019r unig di\u0302m sydd eto i ennill ge\u0302m gynghrair y tymor yma ac mae Hogiau\u2019r Maes Awyr yn dechrau\u2019r penwythnos 17 pwynt tu o\u0302l i ddiogelwch y 10fed safle."}, {"text_idx": "#000007", "text": "Mae ti\u0302m Neil Gibson ar rediad o 13 ge\u0302m heb golli ym mhob cystadleuaeth (ennill 12, cyfartal 1), ac yn benderfynol o gau\u2019r bwlch o saith pwynt sydd yn eu gwahanu nhw a\u2019r ceffylau blaen, Y Seintiau Newydd."}, {"text_idx": "#000008", "text": "Dydd Calan 2016 oedd y tro diwethaf i Airbus guro\u2019r Nomadiaid (Air 3-2 Cei), ond ers hynny mae Cei Connah wedi ennill 11 ge\u0302m yn olynol yn erbyn eu cymdogion o Frychdyn."}, {"text_idx": "#000010", "text": "Bythefnos yn o\u0302l fe lwyddodd Caernarfon i ddod y ti\u0302m cyntaf i gipio pwynt oddi cartref yn erbyn Cei Connah ers mis Chwefror (Cei 3-3 Cfon), ond bydd Huw Griffiths yn rhwystredig bod y Cofis wedi gorfod rhannu\u2019r pwyntiau ar o\u0302l bod 3-0 ar y blaen yn Stadiwm Glannau Dyfrdwy gyda dim ond 22 o funudau ar o\u0302l i\u2019w chwarae."}, {"text_idx": "#000012", "text": "Ers eu ge\u0302m ddi-sgo\u0302r yn erbyn Y Seintiau Newydd ar y penwythnos agoriadol dyw\u2019r Drenewydd heb gadw llechen la\u0302n mewn 15 ge\u0302m ym mhob cystadleuaeth."}, {"text_idx": "#000013", "text": "Ond bydd Chris Hughes yn cymeryd cysur o\u2019r ffaith bod y Robiniaid wedi ennill eu saith ge\u0302m ddiwethaf yn erbyn y Caneris gan ildio dim ond unwaith mewn chwe ge\u0302m yn erbyn Caernarfon."}, {"text_idx": "#000017", "text": "Dyw Pen-y-bont heb golli dim un o\u2019u naw ge\u0302m flaenorol yn erbyn Hwlffordd (ennill 7, cyfartal 2), ac mae ti\u0302m Rhys Griffiths wedi sgorio 13 go\u0302l mewn pum ge\u0302m yn erbyn yr Adar Gleision gyda 12 sgoriwr gwahanol yn taro cefn y rhwyd a\u2019r chwaraewr-reolwr Griffiths yr unig un i sgorio ddwywaith i Bont yn ystod y cyfnod hwnnw."}, {"text_idx": "#000020", "text": "Roedd hi\u2019n driphwynt da i Met Caerdydd yn eu ge\u0302m gynghrair ddiwethaf bythefnos yn o\u0302l wrth i\u2019r myfyrwyr ennill 1-0 yn erbyn Y Bala, ond fe dalodd criw Colin Caton y pwyth yn o\u0302l ddydd Sadwrn gan guro Met o 2-0 yn rownd gynderfynol Cwpan Nathaniel MG."}, {"text_idx": "#000021", "text": "Yn 14 ge\u0302m gynghrair Met Caerdydd y tymor yma, dim ond ddwywaith y mae\u2019r ddau di\u0302m wedi sgorio yn ystod y ge\u0302m (Cfon 5-1 Met, Met 2-1 Aber) gyda\u2019r myfyrwyr yn cadw chwe llechen la\u0302n, ac yn methu a sgorio yn y chwe ge\u0302m arall."}, {"text_idx": "#000022", "text": "3-0 i Met Caerdydd oedd hi yn y ge\u0302m gyfatebol ym mis Awst gyda Sam Jones yn taro ddwywaith i\u2019r myfyrwyr, ond ers rhwydo chwe go\u0302l ym mis Awst ac ennill gwobr \u2018Chwaraewr y Mis\u2019 dyw\u2019r blaenwr heb sgorio mewn 10 ymddangosiad yn y gynghrair."}, {"text_idx": "#000025", "text": "Ar o\u0302l ennill eu dwy ge\u0302m agoriadol, mae\u2019r Fflint wedi stryffaglu gyda dim ond dwy fuddugoliaeth mewn 12 ge\u0302m gynghrair ers hynny, a\u2019r ddwy yn erbyn Airbus UK."}, {"text_idx": "#000026", "text": "Hon fydd y drydedd ge\u0302m rhwng y ddau di\u0302m y tymor yma a dyw\u2019r Bala heb golli dim un o\u2019u naw ge\u0302m ddiwethaf yn erbyn y Sidanwyr (ennill 8, cyfartal 1)."}, {"text_idx": "#000029", "text": "Ers dechrau\u2019r tymor diwethaf (2021/22) dyw\u2019r Seintiau ond wedi colli dwy o\u2019u 46 ge\u0302m gynghrair, a daeth un o\u2019r colledion hynny yn erbyn Aberystwyth ym mis Tachwedd 2021 (Aber 1-0 YSN)."}, {"text_idx": "#000031", "text": "Dyw Aberystwyth heb ennill oddi cartref yn y gynghrair ers curo Airbus ar y penwythnos agoriadol (Air 1-2 Aber), gan golli pob un o\u2019u pum ge\u0302m oddi cartref yn y gynghrair ers hynny."}]